LA CONSELLERIA LLIURA ELS PREMIS EXTRAORDINARIS DE PRIMÀRIA Y SECUNDÀRIA A ALUMNES DE L’ELIANA
Sin fecha

La Conselleria d’Educació Cultura i Esport va lliurar aquesta setmana els Premis Extraordinaris al Rendiment Acadèmic d’Educació Primària i Secundària als alumnes guardonats en la Província de València entre els quals hi ha 19 alumnes de diferents centres educatius de l’Eliana.

Tots ells són alumnes que van acabar el curs escolar 2013-2014 amb una nota mitjana de deu en els seus estudis de Primària i Secundària rebent, en els actes oficials celebrats en el Palau de les Arts Regna Sofia, de la mà de la Consellera d’Educació Mª José Català, un diploma a l’excel·lència en el rendiment acadèmic expedit per la Conselleria d’Educació, Cultura i Esport.

La Conselleria d’Educació concedeix aquests premis des del 2010 com un reconeixement a l’esforç d’aquells estudiants que s’han distingit en els seus estudis d’Educació Primària, Secundària, Batxillerat i Formació Professional en Comunitat Valenciana.

Ja el passat mes de setembre, l’alcalde de l’Eliana i la regidora d’Educació i Infància, Inma Marco, en representació de l’Ajuntament, van convocar a tots els guardonats amb les seues famílies i els representants dels centres educatius del nostre municipi a una emocionant recepció per a felicitar i retre homenatge oficial els 19 alumnes -17 de Primària i dues d’Educació Secundària- els que han sigut guardonats amb aquests Premis Extraordinaris al rendiment acadèmic del passat curs 2013-2014 pel seu esforç i el seu excel·lent treball.

Els 17 alumnes guardonats de l’Eliana amb aquests Premis Extraordinaris en Primària han sigut: un del CP el Garbí, Irina Mengo Ivanova; tres del CP l’Olivera, Álvaro Belenguer García, Carmen Xiao Bellver Pellín i Celia Moliner Lozano; dos del CP Montalegre, Julia Atienza Ballester i Andrea Compañ Vila; tres del CP Verge del Carme, Roberto Parilla Llopis, Luna Rudkjobing Boes i Mar Sánchez Martín; tres alumnes del col·legi Helios, Santiago Chico Alfonso, Alejandro Salvador Civera i Lucía Soriano Català; tres de col·legi Iale, Celia García-Tola González, Paula Martínez Perpiñá i Susana Zhu i, finalment, dos alumnes del col·legi Rivas-Luna, Pablo Pérez Ichaso i Pablo Pascual Rodrigo Pérez.

Els Premis de Secundària Obligatòria han sigut atorgats a dos alumnes de centres de l’Eliana, Carla Olivares Peralta, del col·legi Helios i Aroa Vicente Rubio, del col·legi Rivas-Luna.